Държавен вестник, бр. 47, 2019 г., стр. 11

БРОЙ  47	
Д Ъ Р Ж А В Е Н  В Е С Т Н И К 	
СТР.  11  
ви летливи органични съединения, амоняк 
и ФПЧ2.5 се ограничават в съответствие с 
националните задължения за намаляване на 
емисиите, приложими от 2020 г. до 2029 г. и 
от 2030 г. нататък съгласно приложение № 1.
(2) Освен мерките по ал. 1 се вземат и 
необходимите мерки за ограничаване на 
антропогенните емисии за 2025 г. на серен 
диоксид, азотни оксиди, неметанови летливи 
органични съединения, амоняк и ФПЧ2.5. 
Индикативните нива на тези емисии се 
определят чрез курс на линейно намаление 
между нивата на емисиите, определени със 
задълженията за намаляване на емисиите за 
2020 г., и нивата на емисиите, определени 
със задълженията за намаляване на емиси-
ите за 2030 г.
(3) Индикативните нива на емисиите по 
ал. 2 могат да се определят и чрез курс на 
нелинейно намаление, когато това е по-
ефективно в икономическо или техническо 
отношение и при условие че този курс по-
степенно се уеднаквява с курса на линейно 
намаление считано от 2025 г. и това няма 
да засегне нито едно от задълженията за 
намаляване на емисиите за 2030 г. Курсът 
на нелинейно намаление, както и причините 
за прилагане на този курс се установяват в 
НПКЗВ.
(4) Когато емисиите за 2025 г. не могат да 
се ограничат в съответствие с определения 
курс за намаляване, се посочват причините 
за това отклонение и мерките за връщане 
към прилагания курс в следващите инфор-
мационни доклади за инвентаризацията в 
съответствие с изискванията на Наредбата 
за реда и начина за организиране на на-
ционалните инвентаризации на емисиите 
на вредни вещества и парникови газове в 
атмосферата, приета с Постановление № 261 
на Министерския съвет от 2014 г. (обн., ДВ, 
бр. 74 от 2014 г.; изм. и доп., бр. 55 и 84 от 
2017 г.).
(5) Не се отчитат за целите на спазването 
на изискванията по ал. 1 – 4 следните емисии:
1. емисиите от въздухоплавателни средства 
извън цикъла на излитане и кацане;
2. емисиите от националното морско 
корабоплаване до и от териториите на Ка-
нарските острови, френските отвъдморски 
департаменти, Мадейра и Азорските острови;
3. емисиите от международното морско 
корабоплаване;
4. емисиите на азотни оксиди и на не-
метанови летливи органични съединения 
от дейности, които попадат в номенклату-
рата за докладване (NFR) (2014), категории 
3B (обработка на естествени торове) и 3D 
(селскостопански почви) на Конвенцията за 
трансгранично замърсяване на въздуха на 
далечни разстояния (КТЗВДР).
(6) Министърът на земеделието, храните 
и горите съгласувано с министъра на окол-
ната среда и водите утвърждава правила за 
добра земеделска практика за намаляване на 
емисиите на амоняк във въздуха, отделени 
от селскостопански източници.
Чл. 4. Възможностите за гъвкавост, вклю-
чително редът и начинът за извършване на 
корекции в националните инвентаризации 
на годишните емисии на SO2, NOx, НМЛОС, 
NH3 и ФПЧ2.5 са посочени в чл. 14б от на-
редбата по чл. 3, ал. 4.
Чл. 5. (1) За ограничаване на годишни-
те антропогенни емисии съгласно чл. 3 и 
постигане на целите по чл. 1, ал. 1, т. 1 се 
разработва НПКЗВ.
(2) Програмата по ал. 1 се изготвя, при-
ема и прилага в съответствие с част 1 от 
приложение № 2 и насоки на Европейската 
комисия (ЕК).
(3) При изготвянето, приемането и при-
лагането на програмата по ал. 1 се:
1. оценява до каква степен националните 
източници на емисии биха могли да окажат 
въздействие върху качеството на атмосфер-
ния въздух на територията на страната и в 
съседните държави членки, като се използват, 
когато е целесъобразно, данни и методоло-
гии, разработени в рамките на Европейската 
програма за мониторинг и оценка, съгласно 
Протокола към КТЗВДР за дългосрочно 
финансиране на Съвместната програма за 
мониторинг и оценка на разпространението 
на замърсители на въздуха на далечни раз-
стояния в Европа;
2. взема предвид необходимостта от на-
маляване на емисиите от замърсители на 
въздуха, за да се постигне съответствие с 
целите за качеството на атмосферния въздух 
на територията на страната и когато е при-
ложимо, в съседни държави членки;
3. предприемат приоритетно мерки за 
намаляване на емисиите на сажди, когато се 
вземат мерки за изпълнение на национални-
те задължения за намаляване на емисиите 
на ФПЧ2.5;
4. съгласува с други приложими плано-
ве и програми, изготвени в изпълнение на 
изискванията, установени в националното 
законодателство или в законодателството 
на ЕС.
(4) За спазване на съответните национални 
задължения за намаляване на емисиите в 
НПКЗВ се включват мерките за намаляване 
на емисиите, посочени като задължителни в 
част 2 от приложение № 2. В НПКЗВ могат 
да се включат и мерките за намаляване на 
емисиите, посочени като незадължителни 
в част 2 от приложение № 2, или мерки с 
равностоен ефект на ограничаване на въз-
действието.